CELEX: 62020TN0757
Language: mt
Date: 2020-12-21 00:00:00
Title: Kawża T-757/20: Rikors ippreżentat fil-21 ta’ Diċembru 2020 – OT vs Il-Parlament

22.2.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 62/39
            
         
      Rikors ippreżentat fil-21 ta’ Diċembru 2020 – OT vs Il-Parlament
      (Kawża T-757/20)
      (2021/C 62/49)
      Lingwa tal-kawża: il-Franċiż
      
         Partijiet
      
      
         Rikorrenti: OT (rappreżentant: C. Bernard-Glanz, avukat)
      
         Konvenut: Il-Parlament Ewropew
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli;
               
            
                  —
               
               
                  tannulla d-deċiżjoni kkontestata u, jekk ikun meħtieġ, id-deċiżjoni li tiċħad l-ilment;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħha kontra d-deċiżjoni tas-Segretarju Ġenerali tal-Parlament Ewropew tad-19 ta’ Diċembru 2019 li timponilha ċanfira, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq żball manifest ta’ evalwazzjoni u fuq il-ksur tal-Artikolu 21a tar-Regolamenti tal-Persunal tal-Unjoni Ewropea (iktar ’il quddiem ir-“Regolamenti tal-Persunal”), l-ewwel nett, sa fejn ir-rikorrenti ma “rċevietx ordni”, fis-sens tal-Artikolu 21a tar-Regolamenti tal-Persunal, li setgħet tiġi akkużata li kisret, it-tieni nett, sa fejn hija ma setgħetx tkun taf li kienu twettqu irregolaritajiet li kellha tinforma bihom lill-ġerarkija tagħha b’applikazzjoni tal-Artikolu 21a tar-Regolamenti tal-Persunal, u, it-tielet nett, li hija ma kienx ħaqqha fi kwalunkwe każ, fid-dawl taċ-ċirkustanzi, sanzjoni dixxiplinari.
               
            
                  2.
               
               
                  It-tieni motiv ibbażat fuq nuqqas ta’ motivazzjoni, sa fejn il-konvenut qatt ma spjega lir-rikorrenti dak li, konkretament, sostanzjalment, wasslu sabiex jikkonkludi li hija kellha tkun taf li kienu twettqu irregolaritajiet, li hija kellha tinforma bihom lill-ġerarkija tagħha b’applikazzjoni tal-Artikolu 21a tar-Regolamenti tal-Persunal.